جمهور باشقانی رجب طیب اردوغان رسمی توییتر صحیفه سینده تورکیه-نین دوغو آغ دنیز ایله باغلی یوروتدوگو سیاست حاقیندا پای‌لاشیم ائدیب.
اردوغان پای‌لاشیمیندا تورکیه-نین دوغو آغ دنیزی ایله باغلی یوروتدوگو سیاستی‌نین ایکی اساس تمل اوزرینده یوکسلدیگینی بیلدیریب. اردوغان دئییب: "دنیز یئتکی ساحه لرینین اولوسلار آراسی حقوقا اویغون اولا‌راق عدالت‌لی بیر شکیلده محدودلاشدیریلا‌راق دنیزدیبی اراضیمیزدکی سووئرئن‌لیک حقوق‌لاریمیزین قورونماسی، قیبریس-‌داکی تورکلرین آدا‌داکی هیدروکرین قایناق لاری اوزریندکی حاق و ماراق‌لاری‌نین ضمانت آلتینا آلینماسیدیر".
جمهور باشقانی رجب تایییب اردوغان پای‌لاشیمیندا همچنین بیلدیریب کی، هئچ کیمین حاقیندا گؤزوموز یوخ‌دور و اؤز حقوق‌لاریمیزی مودافعه ائتمه‌یه داوام ائدجییک. دوغو آغ دنیزینده تهدید، تضییق و شانتاژا بویون ایمه‌یه‌جییک.
